**PROJEKT NAŠA MALA KNJIŽNICA**

**ŠOLSKO LETO 2022/2023**

**KOORDINATORKI: Suzana Babič, Alenka Antolič**

**STAROSTNA SKUPINA: 5-6 LET**

**Zakaj je branje koristno?**

Prek branja spoznavamo lastna čustva in čustva drugih, učimo se razumevanja in sprejemanja družbenih načel ter odnosov. Razvijamo izražanje, pomnjenje in sklepanje. Učenci, ki berejo 30 minut na dan, dosegajo bistveno boljše rezultate od tistih, ki ne berejo. Komu je projekt namenjen? Projekt NMK je namenjen otrokom, starim od 4 do 10 let. Z njim lahko popestrite ure slovenskega jezika, likovnega in glasbenega pouka, ga izvajate pri izvenšolskih dejavnostih ali v podaljšanem bivanju.

**Kaj bomo brali?**

V Ustvarjalniku 1, namenjenem predšolskim otrokom in učencem 1. in 2. razreda, bomo spoznavali odlične zgodbe Andreje Peklar, Jane Bauer, Lilie, Kaise Happonen, Piret Raud in Biljane Crvenkovske.

1. Nevidna hiša: Biljana Crvenkovska:
2. Morje: Piret Raud
3. Muri in borovnica: Kaisa Happonen
4. Tisoč ptic: Andreja Peklar
5. Kako objeti ježa: Jana Bauer
6. Modra raca: Lilia

**Kaj se bo dogajalo?**

Na začetku šolskega leta bomo prijavljenim otrokom razdelili Ustvarjalnike z izvirnimi nalogami na temo predstavljenih knjig. Skozi vse šolsko leto bodo branje in ustvarjalnost otrok dodatno spodbujale zanimive aktivnosti ter številne nagradne naloge.

* Pri IZMENJAVI LITERARNEGA JUNAKA vas vabimo, da izdelate lutko literarnega junaka ali junakinje. Skupaj z zvezkom za risbice in zapiske bo junak obiskoval otroke na domu. Kdor bo želel, bo lahko lutko zamenjal s skupino z druge šole.
* Prejeli boste PISMO PRESENEČENJA, ki ga posebej za otroke, vključene v projekt NMK, napiše eden izmed pisateljev.
* S knjižnimi nagradami bomo nagradili razred, ki bo uredil NAJ BRALNI KOTIČEK.
* Najaktivnejše razrede čaka OBISK PRESENEČENJA.
* Poslali vam bomo KNJIŽNE RAZGLEDNICE z izvrstnimi ilustracijami, na katere boste lahko zapisali svoje mnenje o prebranih knjigah.
* Razred, ki bo sestavil najdaljši BRALNI VLAKEC, bomo nagradili z obiskom presenečenja.
* Organizirali bomo likovno-literarni natečaj Naša mala knjižnica.
* Na šolah, ki pridno sodelujejo, bomo izvedli superzabavni KVIZ NMK.
* Pridružili se nam boste lahko pri virtualnih obiskih avtorjev in ilustratorjev.

Zapisala:

Suzana Babič